
Podjetje creart z namestitvijo tiskarskega stroja Fujifilm Revoria Press PC2120 širi ustvarjalne in barvne možnosti svoje tiskarske ponudbe
Razširjeni barvni obseg podjetju creart omogoča digitalno alternativo ofsetnemu tisku s posebnimi barvami, hkrati pa izboljšuje ujemanje natisnjenih barv z barvami v predlogah, pripravljenih v barvnem prostoru RGB.
Podjetje creart iz Fulde v Nemčiji, ki se ukvarja z ustvarjalnimi rešitvami in komercialnim tiskom, je investiralo v tiskarski stroj Revoria Press PC2120. S tem želi razširiti svoje možnosti barvnega tiska in ponuditi digitalno alternativo za tiskovine, ki so doslej praviloma zahtevale ofsetni tisk s posebnimi barvami, obenem pa zadostiti povpraševanju po manjših nakladah in krajših dobavnih rokih. 
Podjetje creart je bilo ustanovljeno leta 1970 in zaposluje približno 30 ljudi. Strankam, od lokalnih podjetij do globalnih blagovnih znamk, ponuja kreativno oblikovanje, fotografijo, medijske storitve, komercialni tisk in multimedijske rešitve.
V preteklosti je podjetje creart različne zahteve strank izpolnjevalo s kombinacijo ofsetnega in digitalnega tiska. Spremembe na trgu, med drugim upad obsega ofsetnega tiska, manjše naklade in vse večje povpraševanje po hitri izvedbi naročil, pa so podjetje spodbudile k ponovnemu premisleku o proizvodnih zmogljivostih. Iskali so digitalno rešitev, ki bi omogočala reprodukcijo barv in izdelavo tiskovin, za katere so dotlej potrebovali ofsetni tisk s posebnimi barvami. Revoria Press PC2120 je ponudila prav tisto kombinacijo kakovosti tiska, razširjenih barvnih možnosti in avtomatizacije, ki jo je podjetje creart iskalo.
Torsten Gröger, vodja proizvodnje v podjetju creart, pojasnjuje: »Digitalni tisk je bil v podjetju creart že del naše ponudbe, vendar smo želeli strankam ponuditi še več. Revoria Press PC2120 je bila prvi digitalni produkcijski tiskarski stroj, ki smo si ga ogledali in je zagotavljal kakovost tiska ter barvne zmogljivosti, potrebne za reprodukcijo širšega nabora barv in izdelavo tiskovin, za katere je bil prej morda potreben ofsetni tisk.« 
Pri odločitvi je bil ključen razširjeni barvni obseg tiskarskega stroja, zlasti možnost uporabe zelenega in rožnatega tonerja. Podjetje je z naložbo počakalo, dokler ni bila na voljo konfiguracija z razširjenim barvnim obsegom, saj je v njej prepoznalo pomembno priložnost, da strankam ponudi širši nabor možnosti barvnega tiska. 
Z uporabo zelenega in rožnatega tonerja ob osnovnih barvah CMYK lahko podjetje creart reproducira 93 % posebnih barv Pantone. To omogoča natančnejše ujemanje barv blagovnih znamk ter večjo barvno skladnost med digitalnimi vsebinami in tiskovinami.  Razširjeni barvni obseg izboljšuje tudi reprodukcijo barv v grafičnih predlogah, pripravljenih v barvnem prostoru RGB, ki jih je težko doseči zgolj z barvami CMYK.
Gröger pojasnjuje: »Danes številne naše stranke in blagovne znamke vsebine najprej oblikujejo za prikaz na zaslonih, zato je zelo pomembno, da lahko tako širok nabor barv reproduciramo tudi v tisku. Revoria nam omogoča veliko natančnejšo reprodukcijo barv, kar pomeni, da lahko natisnemo tisto, kar stranke vidijo na svojih zaslonih.“
Podjetje creart lahko s tiskarskim strojem Revoria PC2120 zdaj izvede naročila, za katera je prej potrebovalo ofsetni tisk ali zunanje izvajalce. Mednje sodijo vizitke s posebnimi barvami, brošure z zlatim tonerjem in drugimi posebnimi barvami ter personalizirana marketinška gradiva v majhnih nakladah. Širši barvni obseg podjetju creart omogoča tudi izdelavo vzorcev, ki natančneje ponazarjajo predvidene barve in učinke. Stranke lahko tako preverijo in potrdijo zasnove embalaže in tiskovin še pred izdelavo večjih naklad.
Gröger pojasnjuje: »Odziv strank je izjemno pozitiven. Poudarjajo boljšo reprodukcijo barv, boljše ujemanje barv med prikazom na zaslonu in tiskom ter živahnejše barve na nepremazanih in naravnih papirjih. V enem primeru je stranka celo prosila, naj omilimo zlati učinek, saj je bil v primerjavi s prejšnjimi natisnjenimi različicami izrazitejši od pričakovanega.«
Novi tiskarski stroj je poleg boljše kakovosti tiska pri več obstoječih naročilih skrajšal tudi čas izdelave. Izdelava brošure, ki je prej trajala približno eno uro, je z dodelavo v liniji na tiskarskem stroju Revoria Press PC2120 zdaj končana v le sedmih minutah. Podobno se je čas izdelave 48-stranske brošure, natisnjene s procesnimi barvami in zlatim tonerjem, skrajšal s približno enega dneva na okoli šest ur.
Gröger pojasnjuje: »Integrirana rešitev za dodelavo Plockmatic je bila ključna pri odločitvi za naložbo. 
Želimo, da na enem koncu vstavimo papir, na drugem pa dobimo končni izdelek. Kombinacija tiskarskega stroja Revoria in dodelave v liniji nam omogoča prav to. Optimizirali smo delovne procese in občutno povečali učinkovitost proizvodnje.«
V podjetju creart so pohvalili tudi funkcije inteligentne avtomatizacije tiskarskega stroja Revoria Press PC2120, zlasti vgrajeno profiliranje tiskovnih materialov. Te funkcije pomagajo doseči odlične rezultate že ob prvem izpisu, poenostavljajo upravljanje in skrajšujejo čas priprave na tisk. 
Gröger pojasnjuje: »Ob podpori Fujifilmovega usposabljanja se je ekipa hitro privadila delu s PC2120, nove možnosti uporabe pa še naprej raziskujemo. Zagotavlja nam barvni obseg in produktivnost, ki ju potrebujemo tako za vsakodnevna naročila kot za ustvarjalnejše projekte, hkrati pa nam pomaga skrajšati čas izdelave. Vemo, da je bila to prava izbira za naše podjetje.“ V prihodnje namerava podjetje creart v lastno proizvodnjo prevzeti še več naročil, ki jih je prej oddajalo zunanjim izvajalcem, ter z razširjenim barvnim obsegom in posebnimi tonerji tiskarskega stroja PC2120 razvijati nove možnosti uporabe.
Mark Lawn, vodja rešitev za tisk na zahtevo pri Fujifilm Europe, poudarja: »Revoria Press PC2120 že temeljito spreminja poslovanje podjetja creart. Podjetje se pogumno loteva novih možnosti in izkorišča vse, kar tiskarski stroj ponuja. Z digitalnim tiskom lahko zdaj izdelujejo tiskovine, za katere so prej potrebovali ofsetni tisk s posebnimi barvami, obenem pa se jim odpira bistveno več možnosti za ustvarjalno uporabo barv. Pri tem ima pomembno vlogo razširjeni barvni obseg, saj lahko zdaj natisnejo tudi barve, ki jih prej niso mogli. Odlično je videti, kaj ekipa že dosega s tiskarskim strojem. Veseli nas, da lahko podpiramo njihovo nadaljnjo rast.«
Izvedite več o Fujifilmovih rešitvah za komercialni tisk:  
https://fujifilmprint.eu/commercial-sector/

O družbi FUJIFILM Corporation	 
FUJIFILM Corporation je ena glavnih operativnih družb skupine FUJIFILM Holdings. Od ustanovitve leta 1934 je družba razvila bogato paleto naprednih tehnologij na področju fotografske obdelave slik. V okviru prizadevanj, da postane celovita zdravstvena družba, Fujifilm te tehnologije zdaj uporablja pri preprečevanju, diagnosticiranju in zdravljenju bolezni na področjih medicine in ved o življenju. Fujifilm širi svojo rast tudi na področju visokofunkcionalnih materialov, vključno z materiali za ploske zaslone, ter na področjih grafičnih sistemov in optičnih naprav. 
 
O oddelku FUJIFILM Graphic Communications Division    
FUJIFILM Graphic Communications Division je stabilen, dolgoročen partner, osredotočen na zagotavljanje visokokakovostnih in tehnično naprednih tiskarskih rešitev, ki tiskarjem pomagajo razvijati konkurenčno prednost in širiti poslovanje. Finančna stabilnost družbe in izjemne naložbe v raziskave in razvoj ji omogočajo razvoj lastnih tehnologij za vrhunsko tiskanje.  Te vključujejo rešitve za pripravo tiska in tiskarno za ofsetni, širokoformatni in digitalni tisk ter programsko opremo za potek dela pri upravljanju tiskarske proizvodnje. Fujifilm si prizadeva čim bolj zmanjšati vpliv svojih izdelkov in dejavnosti na okolje, dejavno prispeva k ohranjanju okolja ter si prizadeva tiskarje izobraževati o najboljših okoljskih praksah. Za več informacij obiščite fujifilmprint.eu ali youtube.com/FujifilmGSEurope oziroma nam sledite na @FujifilmPrint.   
    
Za dodatne informacije se obrnite na:   
Amanda Galvez
AD Communications	 
E-pošta: agalvez@adcomms.co.uk
Tel.: +44 (0)1372 464470 

